Drammenbanen

**Drammenbanen** (opprinnelig *Christiania – Drammenbanen* (CDB), dernest *Kristiania – Drammenbanen* (KDB)) er en jernbanestrekning mellom Oslo og Drammen.

## Historie
Banen ble vedtatt bygd av Stortinget 16. juni 1869 og knyttet Drammen til hovedstaden da den ble åpnet 7. oktober 1872. I Drammen var det en del motstand mot banen fordi man var redd at Drammen ville bli redusert til en forstad til Kristiania. Før jernbanen tok reisen minst 5 timer med dilligence eller med båt rundt Hurumlandet. I 1904 ble Lierbanen anlagt fra Lier stasjon til Svangstrand ved Tyrifjorden. Spørsmålet om sammenkobling av Vestbanestasjonen og Østbanestasjonen kom opp ved anlegget av Drammenbanen.

Banen var smalsporet, sporvidde 1067&nbsp;mm, som de fleste 1800-tallsbanene i Norge. Fornyelsen og oppgraderingen av Drammenbanen rundt første verdenskrig er noe av det mest omfattende som er utført ved jernbanen i Norge. Banen ble lagt om til normalspor (1435&nbsp;mm), elektrifisert, og strekningen mellom Sandvika og Oslo Vestbanestasjon fikk dobbeltspor. Drammenbanen ble åpnet som normalsporet bane 11. februar 1920. Elektrifisering ble vedtatt i 1912 som den første statlige banen i Norge. Elektrifiseringen Oslo V – Brakerøya ble fullført 26. november 1922 som den første av de statlige banene. Hakavik kraftverk ved Eikeren i Buskerud ble bygd for å forsyne banen med elektrisitet.  I 1958 var strekningen mellom Sandvika og Asker stasjon ombygget til dobbeltspor, mens linjen videre mot Drammen fortsatt var enkeltsporet.

I 1973 ble den dobbeltsporete Lieråstunnelen åpnet og Drammenbanen lagt om mellom Asker stasjon og Brakerøya. Den 10,7 kilometer lange tunnelen var landets lengste, og medførte en radikal reduksjon av reisetiden.

Oslo vestbanestasjon ble lagt ned i 1989, etter at Oslotunnelen på strekningen Oslo sentralstasjon – Skøyen stasjon i Oslo var blitt åpnet i 1980, og trafikken gradvis overført til Oslotunnelen.

Den gamle, ensporete strekningen mellom Asker stasjon og Gullaug ble beholdt etter at Liertunnelen var åpnet, og fram til 1994 var Gullaug Spikkestadlinjens endepunkt. I 1994 ble godstrafikken nedlagt, og banen forkortet ved Spikkestad stasjon. Her går nå lokaltoglinje L1 Spikkestad - Asker – Oslo S – Lillestrøm.

Askerbanen, hvor siste strekning åpnet i august 2011, går parallelt med Drammenbanen mellom Lysaker og Asker og avlaster Drammenbanen, og eliminerer kapasitetsproblemene som oppstod på denne strekningen. For fremtiden vil den tradisjonelle Drammenbanen først og fremst fungere som lokalbane på strekningen mellom Skøyen stasjon og Asker stasjon.

## Linjekart

* Parallelle baner: Askerbanen
* Nåværende sidelinjer som tidligere var en del av banen: Spikkestadlinjen, Skøyen–Filipstadlinjen
}

|}
|

Oslo Sentralstasjon 2005-08-30.jpg|Oslo S
Nationaltheatret stasjon 18jun2005.jpg|Nationaltheatret stasjon
Skøyen Station.jpg|Skøyen stasjon
Old Høvik Railway Station TRS 061107 013.jpg|Høvik stasjon
NSB type 70 ved Blommenholm stasjon TRS 070407 004.jpg|Blommenholm stasjon
Sandvika Railway station TRS 070407 001.jpg|Sandvika stasjon
Slependen Railway Station TRS 061104 001.jpg|Slependen holdeplass
Hvalstad Railway Station TRS 061104 015.jpg|Hvalstad stasjon
IC-tog til Larvik og Flytoget på Asker stasjon TRS 061028 027.jpg|Asker stasjon
Lieråsen railway Tunnel TRS 070330 020.jpg|Lieråsen tunnel sett fra Lier holdeplass
Jernbanebroa i Drammen.jpg|**Jernbanebroa i Drammen**.
Drammen5.jpg|Drammen stasjon

|}

## Referanser


## Litteratur
* 
* 

## Eksterne lenker
* 
* Jernbanebiblioteket - Network Statement
* Bane NOR Drammenbanen og Askerbanen 
* Stasjonene A-Å - Bane NOR